《声声慢 风雨通宵，篱菊损败，感叹成咏》
清代·周之琦

亭亭素艳，恻恻孤芳，禁他风雨摧残。老圃秋容，争信晚节艰难。

东篱惯招旧隐，记金英、簪鬓曾看。寻步屧，甚啼螀坏壁，怨语更阑。

还是题糕人在，奈子安序冷，元亮吟悭。梦远湘皋，谁念楚些哀弹。

重阴望中未解，寄清愁、何处南山。松径里，愿香心、同保岁寒。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。